**Anexa 7 la Ghidul de proprietate intelectuală**

**Model clauze proprietate intelectuală**

**pentru acorduri de parteneriat aferente unor proiecte de cercetare naţionale (în limba română)**

**1. MODUL DE IDENTIFICARE, ATRIBUIRE ŞI EXPLOATARE A DREPTULUI DE PROPRIETATE CORESPUNZĂTOARE REZUTATELOR AŞTEPTATE**

**1.1. Proprietatea intelectuală:**

Partenerii vor avea drept de proprietate intelectuală asupra soluțiilor și rezultatelor noi pentru realizarea cărora s-au desfășurat activităti de cercetare în comun.

1. Proprietatea intelectuală (IP) include, dar fără a se limita la informațiile confidențiale: cunoștințele, rezultatele, soluțiile tehnice și științifice, procesele, metodele, desenele, know- how-ul, indiferent dacă pot fi protejate sau nu prin drepturi de proprietate intelectuală sau industrială (cum ar fi drepturile de brevet).

**Tipuri de proprietate intelectual**ă**:**

a) pre-existentă prezentului Contract, în cadrul echipelor și/sau institutiilor partenere;

b) rezultată din activitatea aferentă proiectului de cercetare și care face parte din obiectivele proiectului;

c) rezultată din activitatea aferentă proiectului de cercetare, dar care nu face parte din obiectivele proiectului.

1. **Drepturile de proprietate intelectuală rezultate din proiect se vor repartiza intre parteneri respectând contributia fiec**ă**rui partener**. Metodologia de partajare a drepturilor de proprietate intelectuală între parteneri, inclusiv în situații de coproprietate între mai mulți parteneri, și/sau între angajați ai entităților partenere.
2. Proprietatea intelectuală a partenerilor anterior datei semnării Acordului ferm de colaborare aparține partenerilor și poate fi folosită numai prin acordul scris al acestora. Când proprietatea intelectuală este generată de partenerii din proiect și nu poate fi separată și atribuită unuia dintre ei, atunci partenerii vor avea părți egale. Drepturile de licențiere, de transfer tehnologic, exploatare a IP către beneficiar și beneficiile rezultate se vor stabili prin consens.
3. Înainte de orice înregistrare sau comercializare a oricărei IP, partenerii vor elabora un Acord de colaborare legat de înregistrare sau comercializare, incluzând articolele necesare dreptului de exploatare. Orice transfer tehnologic sau comercializare a IP rezultate din activitățile proiectelor să fie aprobate prin consens.
4. Partenerii în proiect au acces și au dreptul de a folosi, în scopuri de cercetare, drepturi de proprietate intelectuală prevăzute la subpunctul 1 lit. b), creată de alte entități partenere, precum și proprietatea intelectuală din categoria de la subpunctul 1 lit. a) necesară pentru a folosi proprietatea intelectuală de la subpunctul 1 litera b), creată de alte entități partenere, cu respectarea prevederilor legale în vigoare.
5. Partenerii sunt obligați să păstreze confidențialitatea privitoare la una sau mai multe din categoriile de proprietate intelectuală prevăzute la subpunctul 1 în cadrul comunicărilor intre parteneri.
6. Rezultatele cercetărilor sunt administrate de proprietarii acestora, cu toate drepturile care decurg din calitatea de proprietar. Fiecare dintre parteneri are drept de proprietate intelectuală exclusivă asupra rezultatelor proprii.

**1.2. Drepturile de difuzare a rezultatelor:**

1. Prevederile referitoare la proprietatea intelectuală se aplică și în cazul drepturilor de diseminare a rezultatelor cercetării în diferite articole, comunicări științifice și alte publicații, pagini web, CD-uri și brosuri de prezentare, acestea aparținând în mod egal tuturor partenerilor.
2. Partenerii au drepturile de difuzare a rezultatelor obținute, atât pe perioada derulării proiectului, cât și ulterior, cu menționarea contribuției tuturor persoanelor care au contribuit la obținerea acestora și menționarea finanțatorului și respectarea confidențialității și a contractului de finanțare.